สวัสดีคะคุณ มีเรื่องสงสัยเกี่ยวกับการมีเพศสัมพันธ์คะ อยากสอบถามเป็นความรู้1.ถ้าเรามีเพศสัมพันธ์โดยใส่ถุงยาง หลังจากมีเพศสัมพันธ์แล้วฝ่ายหญิงต้องทานยาคุมมั้ยคะ2.ยาคุมฉุกเฉินสามารถทานได้บ่อยแค่ไหน แล้วถ้ายาคุมแบบทั่วไปมือใหม่ควรกินแบบไหนคะ3.เราสามารถมีเพศสัมพันธ์ในช่วงมีรอบเดือนได้หรือไม่4.สมมติว่าหนูมีเพศสัมพันธ์กับแฟน แฟนใส่ถุงยางคะแฟนเอาออกมาหลั่งนอก (โดยที่ยังใส่ถุงอยู่) อยากทราบว่าสามารถทำได้ใช่มั้ยคะ5.เอาออกมาหลั่งนอกแล้วถุงไม่แตกไม่รั่ว ถือว่าปลอดภัยใช่มั้ยคะ6.การคุมกำเนิดมีกี่วิธีคะ ได้แก่อะไรบ้าง
สวัสดีค่ะ 1. การใช้ถุงยางอนามัยเพื่อการคุมกำเนิด ถือว่ามีประสิทธิภาพปานกลาง โดยมีโอกาสตั้งครรภ์ได้ตั้งแต่ 2%-18% ดังนั้นหากมีเพศสัมพันธ์บ่อยครั้ง แนะนำควรใช้วิธีคุมกำเนิดที่มีประสิทธิภาพดีกว่า เช่น ยาเม็ดคุมกำเนิด ยาฉีดคุมกำเนิด เป็นต้น2. ยาคุมฉุกเฉิน ควรใช้เฉพาะเมื่อจำเป็นจริงๆ เท่านั้นเช่น ลืมทานยาคุมกำเนิดเกิน 2 วันขึ้นไป ถุงยางอนามัยแตก เป็นต้น ไม่ควรนำมาใช้เป็นประจำ เนื่องจากประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มากและโดยปกติ ไม่ควรใช้ยาคุมฉุกเฉินเกิน 2 ครั้งต่อเดือน เพราะอาจทำให้รังไข่ทำงานผิดปกติ เกิดมีเลือดออกผิดปกติ รวมถึงเสี่ยงต่อการตั้งครรภ์นอกมดลูกได้สำหรับยาคุมกำเนิด จะมีแบบ 21 หรือ 28 เม็ด สามารถเลือกทานแบบใดก็ได้ ไม่แตกต่างกัน เพียงแต่หากเลือกทานชนิด 21 เม็ด ต้องไม่ลืมเว้นระยะ 7 วันก่อนที่จะเริ่มทานแผงใหม่ ดังนั้นหากเป็นคนขี้ลืม อาจเลือกทานแบบ 28 เม็ดเพื่อให้ทานอย่างต่อเนื่องทุกวัน3. การมีเพศสัมพันธ์ในขณะที่กำลังมีประจำเดือน อาจทำให้เสี่ยงต่อการติดเชื้อต่างๆ ได้ง่ายขึ้น เช่น HIV ไวรัสตับอักเสบชนิดบีและซี ซิฟิลิส หนองใน4. การมีเพศสัมพันธ์โดยการใส่ถุงยางและหลั่งนอก จะทำให้โอกาสที่จะตั้งครรภ์นั้นน้อยลง5. แม้จะใส่ถุงยางอนามัยและหลั่งนอกร่วมด้วย ก็ไม่ได้สามารถป้องกันการตั้งครรภ์ได้ 100%6. มีหลายวิธี เช่น การนับระยะปลอดภัย การหลั่งนอก การใช้ถุงยางอนามัย ยาคุมกำเนิด ยาฉีดคุมกำเนิด แผ่นแปะคุมกำเนิด ยาฝังคุมกำเนิด ห่วงอนามัย การทำหมัน